# Wang Chiu-chiang

    En aquest nom xinès, el cognom és Wang.
Wang Chiu-chiang (xinès tradicional i simplificat: 王久江, pinyin: Wáng Jiǔjiāng; romanització sichuanesa: Uang Chiu-chiang; Mianyang, Sichuan, 1957), també conegut com 王九江 (Wang Jiujiang), és un pintor sichuanès l'obra del qual es basa principalment en els paisatges de Sichuan i Tibet, mitjançant la reinterpretació de l'estil tradicional del shan-shui. Està classificat com un membre d'artistes nacionals de primera classe.

## Trajectòria

Wang va viure al Tibet als anys vuitanta, on va treballar com a director artístic al districte militar del Tibet. El 1982, va crear les il·lustracions de dos àlbums il·lustrats que expliquen els folklores tibetans, La història d'Akhu Tönpa i El cigne. Aquest últim va obtenir un segon premi a l'Exposició de Belles Arts de la Regió Autònoma del Tibet. El 1986, amb L'eternitat, una pintura tallada sobre fusta, va ser premiat rebre el Premi a l'Excel·lència Creativa a la cinquena Exposició de Belles Arts del Tibet; i alguns dels seus esbossos van ser publicats al diari tibetà Lhasa Evening, el mateix any.
La seva obra L'enterrament celestial va guanyar el Premi d'Honor al Concurs Nacional de Pintura de Gènere el 1988; i Melodia de tardor a les muntanyes d'Aba va obtenir un tercer premi al Gran Concurs de Pintures Xineses celebrat a Shenzhen, el 1989. La seva obra Tardor profunda, per la qual va rebre un premi d'excel·lència el 1993, ha estat acceptada i accedida a la col·lecció de l'Acadèmia de Poesia, Cal·ligrafia i Pintura de Sichuan. L'any 2002, L'altiplà daurat, una pintura d'estil shan-shui, es va exposar a l'Exposició Nacional de Pintures Xineses.
El 2003, va ser guardonat per l'obra Cant de sutra (en anglès Praying, 220 × 126 cm)—una pintura a l'estil «neo-shanshui»—amb el Premi a l'Excel·lència de l'Associació d'Artistes de la Xina, mentre es mostrava a l'Exposició Nacional de Pintures Xineses a l'escenari de la Xina Occidental. També participa cada any a l'Ink and Wash Fucheng Invitational Art Exhibition, una exposició anual celebrada al districte de Fucheng, Mianyang.
A més de les pintures de shan-shui, també va crear gouaches, pintures a l'oli i algunes obres expressionistes abstractes durant els seus anys com un jove adult. I també és un col·leccionista d'antiguitats.

## Crítica

Zhang Shiying, pintor professional de Canton, en parlar de les obres de Wang, afirma: «Una sensació de frescor, per la vista àmplia i esperit lliure; una sensació de brillantor, per l'absència de desolació i malenconia».

## Galeria

* L'eternitat
* Cant de sutra
* Muntanyes a Lung-nan
* La terra dels falcons
* Paisatge tibetà, núm. 3
* Paisatge tibetà, núm. 4
* El naixement de Buda, oli sobre paper, fotografia
* Nit il·luminada per la lluna, gouache, foto en blanc i negre
* La impressió de l'altiplà tibetà
* Rèplica d'un fresc d'una figura budista de les grutes de Mo-kao
* Tòtem antic
* Ecos de la melodia de la dinastia Han

## Referències

* 1 2 3 «王久江 · 国家一级美术师» (en xinès). news.tianyancha.com, 24-10-2019. Arxivat de l'original el 29 d’abril 2020. [Consulta: 9 maig 2020].
* ↑ Han, Shuli «全区五届美展获奖作品目录» (en xinès). Lhasa Evening [Lhasa], 01-10-1986.
* ↑ Han, Shuli «逻娑画廊» (en xinès). Lhasa Evening [Lhasa], 08-02-1986.
* 1 2 «王九江» (en xinès). Chinese Encyclopedia Online. zwbk.org. Arxivat de l'original el 26 d’abril 2020. [Consulta: 9 maig 2020].
* ↑ Yang, Jiayong. 2002年全国中国画作品展 [2002 National Exhibition of Chinese Paintings] (en xinès). Hefei: Anhui Fine Arts Publishing House, 2002, p. 250. ISBN 9787539810270.
* ↑ Zou, Yue «有花自然香 不用大风扬——记全国美协“中国画大展”获奖者王久江» (en xinès). Mianyang Daily [Mianyang], 13-04-2003.
* ↑ Liu, Dawei. 中国西部大地情中国画大展作品集 [Collection of the National Chinese Painting Exhibition on West China Scenery] (en xinès). Pequín: China Artists Association, 2003, p. 66.
* ↑ Zhang, Dengjun; Guo, Ruoxue. «本周，到绵阳美术馆免费看名家书画作品» (en xinès). sohu.com, 15-01-2019. [Consulta: 9 maig 2020].
* ↑ Tang, Yu. «68幅精品助力绵阳“水墨涪城”名家书画作品邀请展» (en xinès). jyzzxxx.com, 12-01-2017. Arxivat de l'original el 1 de maig 2020. [Consulta: 9 maig 2020].
* ↑ Zhang, Dengjun. «“水墨涪城”今起看名家作品展» (en xinès). su-long.com, 14-01-2016. [Consulta: 9 maig 2020].
* ↑ Zhang, Shiying. «观《’93四川中国画系列展》». A: Dai, Wei. 书画家：’94四川省诗书画院 [Calligraphers and Painters: Sichuan Academy of Poetry, Calligraphy and Painting] (en xinès). Chengdu: Sichuan Fine Arts Publishing House, 1994, p. 34. ISBN 9787541009402.